Blaze7451/Wiki-th-20250601 huggingface dataset:
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองปัตตานี, อำเภอยะหริ่ง, อำเภอปานาเระ, อำเภอสายบุรี, อำเภอกะพ้อ และอำเภอไม้แก่น

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอยะรัง, อำเภอหนองจิก, อำเภอโคกโพธิ์, อำเภอแม่ลาน, อำเภอทุ่งยางแดง และอำเภอมายอ

**ดูเพิ่ม**
 จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
ปัตตานี
หมวดหมู่:การเลือกตั้งในจังหวัดปัตตานี
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดพังงา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดพังงาทั้งจังหวัด

**ดูเพิ่ม**
 จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
พังงา
หมวดหมู่:การเลือกตั้งในจังหวัดพังงา
วอลเลย์บอลหญิง ซี วี.ลีก 2023 – สนามที่ 1

วอลเลย์บอลหญิง ซี วี.ลีก 2023 – สนามที่ 1 เป็นการแข่งขันในสนามที่ 1 ของวอลเลย์บอลหญิง ซี วี.ลีก 2023  ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่หวิญฟุก ประเทศเวียดนาม ระหว่างวันที่ 4–6 สิงหาคม พ.ศ. 2566

**ทีม**
 INA- PHI- THA- VIE

**สถานที่แข่ง**

**ผลการแข่งขัน**
 เวลาทั้งหมดเป็นเวลามาตรฐานอินโดจีน (UTC+07:00)

**อันดับการแข่งขัน**

**รางวัล**
ผู้เล่นทรงคุณค่า
*:Flagathlete|อัจฉราพร คงยศ|THA
*ตัวเซ็ตยอดเยี่ยม
*:VIE
*ตัวตบหัวเสายอดเยี่ยม
*:VIE
*:Flagathlete|อัจฉราพร คงยศ|THA
*ตัวบล็อกกลางยอดเยี่ยม
*:INA
*:Flagathlete|ทัดดาว นึกแจ้ง|THA
*ตัวตบตรงข้ามยอดเยี่ยม
*:VIE
*ตัวรับอิสระยอดเยี่ยม
*:Flagathlete|ปิยะนุช แป้นน้อย|THA

**ดูเพิ่ม**
 วอลเลย์บอลหญิง ซี วี.ลีก 2023- วอลเลย์บอลชาย ซี วี.ลีก 2023 – สนามที่ 1

**อ้างอิง**

**แหล่งข้อมูลอื่น**
 เว็บไซต์ของวอลเลย์บอล ซี วี.ลีก
2023
หมวดหมู่:กีฬาในประเทศเวียดนามปี พ.ศ. 2566
ซี วี.ลีก
ซี วี.ลีก
ซี วี.ลีก
ฮฺวาหมาน

ฮฺวาหมาน (p=Huāmán) เป็นตัวละครสมมติในยุคสามก๊กของจีน ปรากฏในงิ้วปักกิ่งเรื่องหลงเฟิ่งจิน (龍鳳巾) เป็นบุตรสาวของมันอ๋อง (กษัตริย์ของชนเผ่าลำมัน) เบ้งเฮ็กและจกหยง เป็นภรรยาของกวนสก

**ในงิ้วปักกิ่งหลงเฟิ่งจิน**
ในการแสดงงิ้ว เมื่อจูกัดเหลียงยกทัพไปรับกับเบ้งเฮ็กกษัตริย์แห่งชนเผ่าลำมัน ครั้งหนึ่งฮฺวาหมานเคยต่อสู้กับกวนสกแต่พ่ายแพ้และตกจากหลังม้า กวนสกไม่อาจทำใจสังหารฮฺวาหมานได้จึงปล่อยตัวฮฺวาหมานกลับไปยังค่าย ต่อมากวนสกพลาดท่าถูกจับเป็นเชลย กวนสกและฮฺวาหมานหลงรักกันและกัน แต่เนื่องจากทั้งคู่อยู่คนละฝ่ายกันจึงหมั้นหมายกันเองอย่างลับ ๆ ภายหลังฮฺวาหมานถูกทัพจ๊กก๊กจับเป็นเชลยบ้าง ทั้งสองฝ่ายจึงตกลงที่จะทำการแลกเปลี่ยนเชลยศึก 
ท้ายที่สุดเมื่อเบ้งเฮ็กยอมสวามิภักดิ์ต่อจ๊กก๊ก จูกัดเหลียงได้ทราบเรื่องความสัมพันธ์ของกวนสกและฮฺวาหมานก็รู้สึกประทับใจ จูกัดเหลียงจึงทำหน้าที่เป็นเจ้าภาพในงานแต่งงานกับทั้งคู่เพื่อเชื่อมสัมพันธ์ระหว่างสองฝ่าย 
ในยุคปัจจุบัน ฮฺวาหมานได้ปรากฏตัวในวิดีโอเกมเกี่ยวกับสามก๊กและค่อย ๆ เป็นที่รู้จักเพิ่มขึ้น

**วิจารณ์ตัวบท**
ทั้งบันทึกประวัติศาสตร์จดหมายเหตุสามก๊กในศตวรรษที่ 3 และนวนิยายอิงประวัติศาสตร์เรื่องสามก๊กในศตวรรษที่ 14 ไม่มีการระบุถึงฮฺวาหมาน มีการกล่าวถึงฮฺวาหมานเฉพาะในงิ้วปักเรื่องเรื่องหลงเฟิ่งจินเท่านั้น 
นอกจากนี้ในนิทานพื้นบ้านเกี่ยวกับกวาน อิ๋นผิง (關銀屏) มีการกล่าวถึงฮฺวาหมานด้วยชื่อว่าฮฺวาจงซิ่ว (花中秀) และเป็นภรรยาน้อยของกวนสกถัดมาจากเป้า ซานเหนียง (鮑三娘), หวาง เถา (王桃) และหวาง เยฺว่ (王悅) ทั้งหมดเป็นทหารหญิงใต้บังคับบัญชากวาน อิ๋นผิงบุตรสาวของกวนอู 
ในนวนิยายเรื่องฮฺวากวานสั่วจฺว้าน (花關索傳) ซึ่งแต่งในช่วงศักราชเฉิงฮฺว่า (成化)  ในยุคราชวงศ์หมิง กวนสกแต่งงานกับเป้า ซานเหนียง และสองพี่สองหวาง เถากับหวาง เยฺว่ รวมมีภรรยาทั้งหมด 3 คน แต่ตลอดทั้งเรื่องไม่มีการกล่าวถึงฮฺวาหมาน

**อ้างอิง**
หมวดหมู่:ตัวละครสมมติในยุคสามก๊ก
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด

**ดูเพิ่ม**
 จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
ภูเก็ต
หมวดหมู่:การเลือกตั้งในจังหวัดภูเก็ต
หมวดหมู่:วิดีโอเกมที่มีฉากในแซนดีเอโก

หมวดหมู่:แซนดีเอโกในบันเทิงคดี
แซนดีเอโก
แซนดีเอโก
หมวดหมู่:ผลงานที่มีฉากในแซนดีเอโก
สมาคมวอลเลย์บอลแห่งเอเชียตะวันออกเฉียงใต้

สมาคมวอลเลย์บอลแห่งเอเชียตะวันออกเฉียงใต้ (Southeast Asian Volleyball Association; ชื่อย่อ: SAVA) เป็นหน่วยงานกำกับดูแลกีฬาวอลเลย์บอลทั้งในร่ม ชายหาด และสนามหญ้า ในเอเชียตะวันออกเฉียงใต้
ตามแผนเจตนารมณ์ของสหพันธ์วอลเลย์บอลระหว่างประเทศ (FIVB) เมื่อปี 2001 สมาพันธ์วอลเลย์บอลเอเชีย (AVC) เป็นสมาพันธ์แรกที่จัดตั้งสมาคมระดับเขต 5 แห่ง ในการประชุมสามัญครั้งที่ 10 ในเดือนธันวาคม 1993 ก่อนการประชุม FIVB Centennial ในเดือนกันยายน 1994

**สมาชิก**

**อันดับ**

**ทีมชาติประเภทชาย**

**ชุดใหญ่**
Rankings are calculated by FIVB.
Last Update on 25 July 2023

**ทีมชาติประเภทหญิง**

**ชุดใหญ่**
Rankings are calculated by FIVB.
Last updated 25 July 2023

**คณะกรรมการบริหาร**

**การแข่งขัน**

**วอลเลย์บอล**

**วอลเลย์บอลชายหาด**

**ดูเพิ่ม**
 วอลเลย์บอล ซี วี.ลีก

**อ้างอิง**

**แหล่งข้อมูลอื่น**
 name=เว็บไซต์อย่างเป็นทางการของเอวีซี en
หมวดหมู่:องค์กรกีฬาที่ก่อตั้งในปี พ.ศ. 2536
อุลตร้าเมบิอุส ภาคนอกตำนาน โกสท์รีเวิร์ส

อุลตร้าแมนเมบิอุส ภาคนอกตำนาน โกสท์รีเวิร์ส (Ultraman Mebius Side Story: Ghost Reverse) เป็นออริจินัลวิดีโอจากละครชุดโทรทัศน์ อุลตร้าแมนเมบิอุส วางจำหน่ายเมื่อวันที่ 25 พฤศจิกายน ค.ศ. 2009 และ 22 ธันวาคม ปีเดียวกัน
ในบทความนี้ได้มีการอธิบายถึงฉบับที่ตีพิมพ์ลงนิตยสารด้วย

**ออริจินัลวิดีโอ**

**ภาพรวมของออริจินัลวิดีโอ**
เป็นผลงานลำดับที่ 3 ของ อุลตร้าแมนเมบิอุส ภาคนอกตำนาน ทั้งนี้ยังเป็นผลงานที่มีเนื้อเรื่องเกี่ยวโยงกับเนื้อหาที่ตีพิมพ์ลงในนิตยสารต่างๆ เช่นเดียวกับ อุลตร้าแมนเมบิอุส ภาคนอกตำนาน อาเมิร์ดดาร์กเนส และยังถือเป็นภาคปฐมบทของ อุลตร้าแกแล็คซี่ กำเนิดอุลตร้าแมนซีโร่ ซึ่งเป็นภาพยนตร์ที่เข้าฉายในช่วงปลายปี ค.ศ. 2009loc=「ウルトラマンメビウス外伝ゴーストリバース」
เรื่องราวเกี่ยวกับความสัมพันธ์ระหว่างอุลตร้าแมนเมบิอุสและเมกาแซม และมีความแตกต่างกับ อุลตร้าแกแล็คซี่銀河伝説VF โดยมีการพัฒนาตัวละครของเมบิอุสให้เติบโตขึ้นแตกต่างกับฉบับละครชุดทางโทรทัศน์銀河伝説VF นอกจากนี้ยังมีอุลตร้าแมนเอซและอุลตร้าแมนทาโร่มีบทบาทน้อยกว่าในอุลตร้าแกแล็คซี่อีกด้วย銀河伝説VF ส่วนอุลตร้าแมนแจ็คถูกกำหนดให้มีบทบาทเช่นกัน แต่ปรากฏเพียงช่วงแรกเท่านั้น และอุลตร้าแลนซ์ที่เป็นต้นแบบสำหรับเรื่องนี้ได้เปลี่ยนไปใช้ในอุลตร้าแกแล็คซี่แทน銀河伝説VF

**ฉบับนิตยสาร**

**ภาพรวมของฉบับนิตยสาร**
ตีพิมพ์ลงในนิตยสาร เทเลบิแม็กกาซีน ของ สำนักพิมพ์โคดันฉะ และ นิตยสารเทเลบิคุง ของ สำนักพิมพ์โชงาคุคัง ตั้งแต่ฉบับเดือน เมษายน ค.ศ. 2009 โดยของเทเลบิคุง ตีพิมพ์ทั้งหน้าส่วนมังงะและของเทเลบิแม็กกาซีนเป็นหน้านิยายภาพประกอบโดยเป็นภาพนิ่งจากภาพของไลฟ์แอคชันเช่นเดียวกับปีก่อนๆ โดยส่วนมังงะ อุจิยามะ มาโมรุ ยังรับผิดชอบเป็นผู้วาดเรื่องนี้เหมือนเดิม โดยใช้ชื่อตอนว่า พี่น้องอุลตร้า VS กองทัพใหญ่อันดำมืด (ウルトラ兄弟VS暗黒大軍団) อีกทั้งยังได้มีการจัดประกวดให้ผู้อ่านทางบ้านสามารถส่งผลงานภาพวาดสัตว์ประหลาดในจินตนาการ เพื่อคัดเลือกมาทำเป็นสัตว์ประหลาดที่ใช้ในการแสดงสดบนเวทีและปรากฏตัวในมังงะตอนนี้

**อุลตร้าแมนที่ปรากฏตัว**
หมายเหตุ: อุลตร้าแมนที่ปรากฏในนิตยสารและสื่อต่างๆ

**สัตว์ประหลาดและมนุษย์ต่างดาว**
จักรกลทมิฬผู้แข็งแกร่ง เมกาแซม (暗黒機靱 メカザム)
นักดาบพเนจรโดยไม่รู้ชีวิตในอดีตและจุดประสงค์ดั้งเดิมของเขา โดยมีเป้าหมายที่จะกลายเป็นนักรบที่แข็งแกร่งที่สุดในจักรวาล
หุ่นยนต์ป้อมปราการ บีมมิชไซส์คิง (要塞ロボット ビームミサイルキング) 
จักรกลทลายชีวภาพ แคลชไรเซอร์ (生体破壊メカ クラッシュライザー)

**อ้างอิง**

**หมายเหตุ**

**เชิงอรรถ**

**ข้อมูลที่มา**
ม
ก
สาธารณรัฐกอซอวา

สาธารณรัฐกอซอวา (Republika e Kosovës) หรือ สาธารณรัฐคอซอวอที่หนึ่ง เป็นรัฐกึ่งรัฐที่ประกาศปกครองตนเองในยุโรปตะวันออกเฉียงใต้ซึ่งก่อตั้งขึ้นในปี 1991 ในช่วงที่รุ่งเรืองที่สุด ก็พยายามสร้างสถาบันทางการเมืองคู่ขนานของตนเพื่อต่อต้านสาธารณรัฐเซอร์เบียของยูโกสลาเวีย
ธงที่ใช้โดยสาธารณรัฐกอซอวามีความคล้ายคลึงกับธงชาติแอลเบเนียมาก โดยมีสัญลักษณ์เดียวกันบนพื้นสีเดียวกัน

**ประวัติศาสตร์**

**การประกาศ**
ปลายเดือนมิถุนายน 1990 สมาชิกสภาจังหวัดชาวแอลเบเนียเสนอการลงมติว่าจะจัดตั้งสาธารณรัฐอิสระหรือไม่ ประธานสภาเชื้อชาติเซอร์เบียได้ปิดการประชุมทันทีและสัญญาว่าจะเปิดการชุมนุมอีกครั้งในวันที่ 2 กรกฎาคม ซึ่งต่อมาถูกเลื่อนออกไป
ในวันที่ที่ 2 กรกฏาคม สมาชิกสภาจังหวัดแอลเบเนียส่วนใหญ่กลับไปที่สภาแต่ถูกปิดกั้น ดังนั้นในถนนด้านนอกพวกเขาจึงลงมติให้คอซอวอเป็นสาธารณรัฐภายในสหพันธรัฐยูโกสลาเวีย รัฐบาลเซอร์เบียตอบโต้ด้วยการยุบสภาและรัฐบาลคอซอวอ ถอนอำนาจปกครองตนเองที่เหลืออยู่ จากนั้นรัฐบาลเซิร์บได้ออกกฎหมายแรงงานสัมพันธ์อีกฉบับ ซึ่งเลิกจ้างคนงานชาวแอลเบเนียอีก 80,000 คน
สมาชิกกลุ่มชาติพันธุ์แอลเบเนียของสภาคอซอวอที่ยุบสภาอย่างเป็นทางการพบกันอย่างลับๆ ในการ์นิค เมื่อวันที่ 7 กันยายน และประกาศให้ "สาธารณรัฐกอซอวา" ซึ่งกฎหมายจากยูโกสลาเวียจะใช้ได้ก็ต่อเมื่อสอดคล้องกับรัฐธรรมนูญของสาธารณรัฐเท่านั้น ที่ประชุมได้ประกาศให้ "สาธารณรัฐกอซอวา" เป็นรัฐเอกราชในวันที่ 22 กันยายน 1991 การประกาศนี้ได้รับการรับรองโดย 99% ของผู้มีสิทธิเลือกตั้งในการลงประชามติอย่างไม่เป็นทางการซึ่งจัดขึ้นในอีกไม่กี่วันต่อมา สาธารณรัฐกอซอวาได้รับการยอมรับทางการทูตจากแอลเบเนีย

**โครงสร้างแบบขนาน**
ชาวกอซอวอแอลเบเนียจัดตั้งขบวนการต่อต้าน สร้างโครงสร้างคู่ขนานในด้านการศึกษา การรักษาพยาบาล และการเก็บภาษีdate=January 2016 และเปิดโรงเรียนใหม่โดยเปลี่ยนบ้านเป็นสถานที่สำหรับโรงเรียน รวมทั้งโรงเรียนมัธยมและมหาวิทยาลัยและในการเลือกตั้งคู่ขนาน ผู้นำคนใหม่ได้รับเลือกจัดตั้งประเทศใหม่ภายในประเทศเนื่องจากการปราบปราม รัฐบาลชุดใหม่จึงตกอยู่ในภาวะพลัดถิ่น

**การแทรกแซงของเนโท**
ตั้งแต่ปี 1995 เป็นต้นมา ความตึงเครียดในภูมิภาคได้ทวีความรุนแรงขึ้น ซึ่งนำไปสู่สงครามคอซอวอซึ่งเริ่มขึ้นในเดือนกุมภาพันธ์ 1998 การสู้รบระหว่างสหพันธ์สาธารณรัฐยูโกสลาเวียและกองกำลังของกองทัพปลดปล่อยคอซอวอ (KLA) การรณรงค์ที่นำโดยกองกำลังยังคงดำเนินต่อไปจนถึงเดือนมกราคม 1999 และได้รับความสนใจจากสื่อทั่วโลกโดยการสังหารหมู่ที่ราชัค ซึ่งเป็นการสังหารหมู่ชาวแอลเบเนียประมาณ 45 คน (รวมผู้ก่อความไม่สงบของ KLA 9 คน) โดยกองกำลังความมั่นคงของเซอร์เบีย. การประชุมระหว่างประเทศจัดขึ้นที่เมืองร็องบุยเยต์ ประเทศฝรั่งเศสภายหลังฤดูใบไม้ผลินั้น และส่งผลให้มีการเสนอข้อตกลงสันติภาพ (ข้อตกลงรต์็องบุยเย) ซึ่งได้รับการยอมรับจากกลุ่มชาติพันธุ์แอลเบเนีย แต่รัฐบาลยูโกสลาเวียปฏิเสธ
ความล้มเหลวของการเจรจาที่แรมบุยเลต์ส่งผลให้เกิดการโจมตีทางอากาศของเนโทต่อสหพันธ์สาธารณรัฐยูโกสลาเวียตั้งแต่วันที่ 24 มีนาคมถึง 11 มิถุนายน เมื่อทางการยูโกสลาเวียลงนามในข้อตกลงทางทหารที่อนุญาตให้กองกำลังรักษาสันติภาพของเนโท (KFOR) และภารกิจพลเรือนระหว่างประเทศ (UNMIK) เข้าสู่คอซอวอ

**รัฐบาล**

**ดูเพิ่ม**
กองทัพสาธารณรัฐคอซอวอ
*กองทัพปลดปล่อยคอซอวอ

**อ้างอิง**

**แหล่งข้อมูลอื่น**

**หนังสือ**
 access-date=17 February 2013
หมวดหมู่:ประเทศคอซอวอ
วัดเจดีย์ (จังหวัดนครศรีธรรมราช)

วัดเจดีย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานสกา อำเภอลานสกา จังหวัดนครศรีธรรมราช
วัดเจดีย์มีประวัติเชื่อมโยงกับไอ้ไข่เทวดาเด็กและหลวงปู่ทวดเหยียบน้ำทะเลจืด บ้างเชื่อว่าเป็นที่กำเนิดตำนานไอ้ไข่อย่างแท้จริง นอกจากนั้นวัดยังมีต้นมังคุด อายุ 100 ปี ซึ่งมีประวัติศาสตร์เชื่อมโยงกับ "หลวงพ่อมังคุด" หรือพระคุด พระพุทธรูปศักดิ์สิทธิ์คู่วัด เป็นพระพุทธรูปปางมารวิชัยสร้างเมื่อสมัยกรุงสุโขทัย เจดีย์ทรงระฆังของวัด ด้านล่างประดิษฐานพระพุทธรูปประทับยืนในซุ้มทั้ง 4 ด้าน
เรื่องเล่าประวัติของวัดกล่าวว่าราวสมัยอยุธยา ชาวบ้านได้พบเจดีย์ห้ายอดในป่า จึงไปเล่าให้หลวงพ่อรุตวัดตรงควน หลวงพ่อจึงชักชวนชาวบ้านซ่อมแซมเจดีย์นี้ ต่อมาหลวงพ่อรุตได้ย้ายจากวัดตรงควนมาที่ตั้งของเจดีย์องค์ที่ได้รับการซ่อมแซมนี้ สร้างวัดใหม่ชื่อว่า "วัดเจดีย์" ส่วนวัดตรงควนได้ปล่อยร้างไป
สำนักงานพระพุทธศาสนาแห่งชาติระบุว่าวัดเจดีย์ตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539

**อ้างอิง**
เจดีย์
หมวดหมู่:โบราณสถานในจังหวัดนครศรีธรรมราช
หมวดหมู่:อำเภอลานสกา
แบลเน็ต

แบลเน็ต (blanet) คือคำเรียกดาวเคราะห์นอกระบบในสมมติฐานที่โคจรรอบหลุมดำโดยตรง
แบลเน็ตนั้นมีลักษณะโดยพื้นฐานเหมือนกับดาวเคราะห์ทั่วไป พวกมันมีมวลมากพอที่จะเป็นทรงกลมด้วยแรงโน้มถ่วงของตัวเอง แต่มีมวลไม่มากพอที่จะเริ่มกระบวนการการหลอมนิวเคลียส เฉกเช่นดาวเคราะห์ที่โคจรรอบดาวฤกษ์ทั่วไป ในปี 2019 กลุ่มนักดาราศาสตร์และนักวิทยาศาสตร์ดาวเคราะห์นอกระบบได้แสดงให้เห็นว่ามีเขตปลอดภัย (safe zone) รอบหลุมดำมวลยวดยิ่งที่สามารถเอื้ออำนวยให้แบลเน็ตนับพันดวงสามารถโคจรรอบตัวมันได้

**ศัพท์มูลวิทยา**
เคอิจิ วาดะ (Keiichi Wada) และคณะจากมหาวิทยาลัยคาโงชิมะในประเทศญี่ปุ่นเป็นผู้ตั้งชื่อดาวเคราะห์หลุมดำประเภทนี้ ซึ่งคำว่าแบลเน็ตนั้นเป็นหน่วยคำควบจากคำว่า black hole และ planet

**การก่อตัว**
แบลเน็ตได้รับการสันนิษฐานว่าก่อตัวขึ้นจากจานพอกพูนมวลที่โคจรรอบหลุมดำที่มีขนาดใหญ่มากพอ

**ตัวเลือกที่เป็นไปได้**
 ดาวเคราะห์นอกดาราจักร M51-ULS-1b ที่ยังไม่ได้รับการยืนยัน- ดาวเคราะห์หรือดาวแคระน้ำตาล IGR J12580+0134 b ที่ยังไม่ได้รับการยืนยัน ถูกรบกวนจากหลุมดำมวลยวดยิ่ง

**ในเหตุการณ์สมมติ**
ในภาพยนตร์อินเตอร์สเตลลาร์ ทะยานดาวกู้โลกมีดาวเคราะห์หินจำนวนสามดวงที่โคจรรอบหลุมดำมวลยวดยิ่งนามว่าการ์กันทัว (Gargantua) จึงถูกนับเป็นแบลเน็ตอย่างชัดเจน

**อ้างอิง ==
การเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566

การเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566 เป็นการเลือกตั้งสมาชิกสภาผู้แทนราษฎรจังหวัดระยอง เขต 3 แทนที่นายนครชัย ขุนณรงค์ ที่ลาออกจากตำแหน่ง โดยกำหนดให้มีการเลือกตั้งในวันที่ 10 กันยายน พ.ศ. 2566

**ที่มา**
เมื่อวันที่ 26 กรกฎาคม พ.ศ. 2566 พลตำรวจเอก เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อและหัวหน้าพรรคเสรีรวมไทย ได้เปิดเผยในรายการโหนกระแสว่ามี สส. ของพรรคก้าวไกลเคยต้องโทษจำคุกมาก่อน โดยต่อมาปรากฎว่าเป็นนายนครชัย ขุนณรงค์ สส. ระยอง เขต 3 เคยต้องโทษในคดีรับของโจรเมื่อ พ.ศ. 2542 ต่อมาในวันที่ 27 กรกฎาคม พ.ศ. 2566 นายนครชัยได้ชี้แจงว่าตนเคยต้องโทษจำคุกจริงและหลังจากนั้นไม่เคยกระทำความผิดใด ๆ อีก จากนั้นจึงประกาศลาออกจากตำแหน่งเพื่อแสดงความรับผิดชอบและยื่นหนังสือลาออกจากตำแหน่งอย่างเป็นทางการในวันที่ 3 สิงหาคม พ.ศ. 2566 จึงต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง

**ผู้สมัคร**
คณะกรรมการการเลือกตั้งได้กำหนดวันเปิดรับสมัครรับเลือกตั้งในวันที่ 15-19 สิงหาคม พ.ศ. 2566 โดยผู้สมัครรับเลือกตั้งมีรายชื่อดังต่อไปนี้

**ผลการเลือกตั้ง**

**อ้างอิง == 
ระยอง พ.ศ. 2566
ระยอง เขต 3 แทนตำแหน่งที่ว่าง พ.ศ. 2566
หมวดหมู่:การเลือกตั้งในจังหวัดระยอง
หมวดหมู่:อำเภอแกลง
หมวดหมู่:อำเภอเขาชะเมา
อ้ายเหลือบ

อ้ายเหลือบ (The Gadfly) เป็นนวนิยายที่ประพันธ์โดยเอเธล วอยนิช นักเขียนชาวอังกฤษเชื้อสายไอริช ตีพิมพ์ใน ค.ศ. 1897 (สหรัฐ ตีพิมพ์ในเดือนมิถุนายน บริเตนใหญ่ ตีพิมพ์ในเดือนกันยายนปีเดียวกัน) นิยายเล่าเรื่องราวในอิตาลีภายใต้การปกครองของออสเตรียในคริสต์ทศวรรษ 1840 ซึ่งเป็นช่วงเวลาแห่งการก่อกบฏและการลุกฮือที่สับสนวุ่นวาย เนื้อเรื่องเน้นที่ชีวิตของตัวละครเอกนามอาเธอร์ เบอร์ตัน เรื่องราวความสัมพันธ์อันน่าเศร้าระหว่างอาเธอร์และเจมมาผู้เป็นที่รักของเขา ซึ่งดำเนินเรื่องราวไปพร้อม ๆ กัน โดยเป็นเรื่องราวของความเชื่อ ความท้อแท้ การปฏิวัติ ความรัก และความกล้าหาญ

**โครงเรื่อง**
อ้ายเหลือบ เซ็ตฉากในช่วงการรวมชาติอิตาลี โดยเกี่ยวข้องกับวัฒนธรรมของการปฏิวัติและนักปฏิวัติเป็นหลัก อาเธอร์ สวมบทบาทเป็นฮีโรโรแมนติกที่น่าเศร้า ผู้ซึ่งโตเป็นผู้ใหญ่และกลับจากการถูกทอดทิ้งเพื่อค้นหาสภาพที่แท้จริงของตนในโลกและต่อสู้กับความอยุติธรรมของโลกปัจจุบัน ภูมิทัศน์ของอิตาลี โดยเฉพาะอย่างยิ่งเทือกเขาแอลป์ เป็นจุดสนใจของนิยายเล่มนี้ โดยมักจะบรรยายถึงทิวทัศน์ที่เขียวชอุ่มซึ่งถ่ายทอดความคิดและอารมณ์ของตัวละคร

**อ้างอิง**

**แหล่งข้อมูลอื่น**
 Standard Ebooks URL=https://standardebooks.org/ebooks/ethel-voynich/the-gadfly-  name=The Gadfly-  author=Voynich
หมวดหมู่:วรรณกรรมในปี พ.ศ. 2440
หมวดหมู่:นวนิยายอังกฤษ
กาศีวิศวนาถมนเทียร

กาศีวิศวนาถมนเทียร (Kashi Vishwanath Temple) เป็นโบสถ์พราหมณ์บูชาพระศิวะ ตั้งอยู่ที่วิศวนาถคาลี ใกล้กับนครพาราณสี รัฐอุตตรประเทศ ประเทศอินเดีย มนเทียรนี้เป็นหนึ่งในจุดหมายปลายทางการจาริกแสวงบุญที่มีความศักดิ์สิทธิ์มากที่สุดสำหรับศาสนิกชนของลัทธิไศวะ และถือเป็นหนึ่งใน ชโยติรลึงค์ ทั้งสิบสอง ซึ่งเชื่อกันว่าเป็นวิมานที่ประทับที่ศักดิ์สิทธิ์ที่สุดของพระศิวะ มนเทียรตั้งอยู่ริมฝั่งแม่น้ำคงคา และมีเทพองค์ประธานคือพระวิศวเนศวร ซึ่งแปลว่า "เจ้าแห่งจักรวาล" ส่วนชื่อ "กาศี" เป็นชื่อเดิมของนครพาราณสี 
มนเทียรเคยถูกบุกเข้าทำลายหลายครั้ง ครั้งล่าสุดโดยจักรพรรดิโมกุล เอารังเซบ ผู้สร้างมัสยิดญาณวาปี ขึ้นทับแทนที่ มนเทียรหลังปัจจุบันนั้นสร้างขึ้นใหม่อยู่ตรงข้ามกันโดยผู้นำของมราฐา อาหิลยาบาอี โหลกัร แห่งอินเทาร์ ในปี 1780 คณะกรรมการทรัสต์ของมนเทียรอยู่ภายใต้การจัดตั้งของรัฐบาลรัฐอุตตรประเทศ นับตั้งแต่ปี 1983 มา
ตามตำนานในศิวปุราณะ พระพรหม กับ พระวิษณุ เคยถกเถียงกันถึงว่าผู้ใดมีความยิ่งใหญ่กว่ากัน พระศิวะจึงเจาะรูขนาดใหญ่ทะลุโลกและตั้งเสาแสงที่มีความยาวเป็นอนันต์ เพื่อทดสอบกำลังของทั้งสอง เสาแสงนี้เรียกว่า ชโยติรลึงค์ ในตอนแรก พระวิษณุอวตารเป็นหมูป่า (วราหะ) เพื่อขุดดินลงไปหาฐานของเสา ส่วนพระพรหมอวตารเป็นหงส์ขึ้นไปบนฟ้าเพื่อหายอดของเสา พระพรหมอ้างว่าตนพบยอดของเสาแล้ว แม้จะไม่เป็นความจริง ในขณะที่พระวิษณุยอมรับความพ่ายแพ้ที่ตนไม่สามารถหาฐานของเสาได้ พระศิวะจึงลงโทษพระพรหมโดยการตัดเศียรที่ห้าออกและสาปแช่งให้ไม่มีใครเคารพบูชาพระพรหมอีก เนื่องจากพระวิษณุเป็นผู้ที่ซื่อสัตย์ จึงได้รับการเคารพบูชาอย่างมากเทียบเท่ากับพระศิวะ มนเทียรที่มีเทพองค์ประธานเป็นพระศิวะและพระวิษณุจึงสามารถพบเห็นได้ทั่วไป มนเทียรที่เป็นชโยติรลึงค์จึงบูชาพระศิวะในรูปของเสาแสงอนันต์นี้ตามตำนาน ดังที่ปรากฏบูชาในรูปของ ลึงค์ ซึ่งแทนเสา (สตมภ์) ที่ไม่มีจุดเริ่มต้นและไม่มีที่สิ้นสุด อันเป็นสัญลักษณ์แทนความเป็นอนันต์ของพระศิวะ กาศีวิศวนาถ เป็นหนึ่งใน 12 ชโยติรลึงค์นี้

**อ้างอิง**

**บรรณานุกรม**
url=https://books.google.com/books?id=tdsRKc_knZoC&q=jyotirlinga&pg=PT271.- url=https://books.google.com/books?id=5kl0DYIjUPgC
หมวดหมู่:โบสถ์พระศิวะ
หมวดหมู่:โบสถ์พราหมณ์ในรัฐอุตตรประเทศ
หมวดหมู่:ชโยติรลึงค์
ดาวแคระเย็นยิ่งยวด

ไฟล์:The Sun and TRAPPIST-1.jpg|thumb|ภาพเปรียบเทียบระหว่างดวงอาทิตย์ (ซ้าย) และแทรปพิสต์-1 (ดาวแคระเย็นยิ่งยวด)
ดาวแคระเย็นยิ่งยวด (ultra-cool dwarf) หมายถึงดาวฤกษ์หรือวัตถุมวลต่ำกว่าดาวฤกษ์ในประเภท M ที่มีอุณหภูมิยังผลต่ำกว่า C F
ดาวแคระประเภทนี้ถูกนำเสนอขึ้นมาในปี 1997 โดยเจ. เดวี เคิร์กแพทริก (J. Davy Kirkpatrick), ทอดด์ เจ. เฮนรี (Todd J. Henry) และไมเคิล เจ. เออร์วิน (Michael J. Irwin) เริ่มแรกนั้นมันคือการแบ่งประเภทที่รวมเอาดาวแคระมวลน้อยประเภท M7 ทุกดวง ทว่าต่อมานั้นมันถูกขยายออกโดยรวมเอาดาวที่เย็นที่สุดไปจนถึงดาวแคระน้ำตาลที่มีความเย็นในระดับสเปกตรัมที่ T6.5 กระนั้นแล้วดาวแคระเย็นยิ่งยวดที่ค้นพบในละแวกใกล้เคียงกับดวงอาทิตย์ของเรานั้นคิดเป็นเพียง 15% ของวัตถุทางดาราศาสตร์ทั้งหมดเท่านั้น หนึ่งในตัวอย่างที่ชัดเจนที่สุดคือดาวแทรปพิสต์-1
แบบจำลองของการก่อตัวของดาวเคราะห์บ่งชี้ว่าเนื่องด้วยมวลที่ต่ำและขนาดที่เล็กของจานดาวเคราะห์ก่อนเกิดของพวกมันแล้วนั้น ดาวฤกษ์เหล่านี้อาจจะมีดาวเคราะห์คล้ายโลกจำนวนมากที่โคจรรอบตัวมันเอง ซึ่งมีขนาดตั้งแต่ดาวพุธไปจนถึงขนาดของโลกแทนที่จะเป็นดาวเคราะห์ในกลุ่มประชากรซูเปอร์เอิร์ธหรือดาวเคราะห์มวลเท่าดาวพฤหัสบดี การค้นพบระบบดาวเคราะห์แทรปพิสต์-1 นั้นได้พบดาวเคราะห์ขนาดใกล้เคียงกับโลกจำนวนเจ็ดดวง ซึ่งหลักฐานนี้สามารถใช้เพื่อสนับสนุนแบบจำลองการก่อกำเนิดเช่นนี้ได้
เนื่องด้วยปฏิกิริยาการหลอมไฮโดรเจนที่เชื่องช้าของพวกมันเมื่อเทียบกับดาวฤกษ์มวลต่ำประเภทอื่น ๆ ทำให้เราสามารถประมาณการณ์ได้ว่าดาวแคระเย็นยิ่งยวดมีอายุขัยอยู่ที่อย่างน้อยประมาณไม่กี่แสนล้านปี ดาวดวงที่เล็กที่สุดในกลุ่มนี้อาจอยู่ได้ถึง 12 ล้านล้านปี แต่เนื่องด้วยอายุของเอกภพนั้นคือ 13,800 ล้านปีเท่านั้นก็ได้ทำให้ดาวแคระเย็นยิ่งยวดนั้นยังคงเป็นแค่ดาวฤกษ์อายุน้อย แบบจำลองได้บ่งชี้ถึงวาระสุดท้ายของพวกมันเอาไว้ว่าดาวดวงที่เล็กที่สุดในประเภทนี้จะกลายเป็นดาวแคระน้ำเงินแทนที่จะขยายขนาดไปเป็นดาวยักษ์แดง

**คุณสมบัติทางแม่เหล็ก**
หลังจากการตรวจพบการลุกจ้าของการปลดปล่อยรังสีวิทยุออกมาจากดาวแคระเย็นยิ่งยวดประเภท M9 ที่มีชื่อว่า LP 944-20 ในปี 2001 นักดาราศาสตร์จำนวนหนึ่งจึงได้เริ่มปฏิบัติการการสังเกตการณ์ ณ หอดูดาวอาเรซิโบและแถวลำดับขนาดใหญ่มากเพื่อค้นหาวัตถุที่ปลดปล่อยคลื่นวิทยุออกมาเพิ่มเติม จนถึงปัจจุบันได้มีดาวแคระเย็นยิ่งยวดจำนวนนับร้อยดวงที่ถูกค้นพบไปแล้วด้วยกล้องโทรทัศน์วิทยุเหล่านี้ และมีดาวแคระเย็นยิ่งยวดที่ปลดปล่อยคลื่นวิทยุจำนวนไม่น้อยที่ได้รับการยืนยันตัวตนแล้ว การค้นหานี้ระบุว่ามีดาวแคระเย็นยิ่งยวดจำนวน 5-10% ที่ปลดปล่อยคลื่นวิทยุออกมา นอกจากนี้แล้วนั้น ปฏิบัติการการสังเกตการณ์เหล่านี้ได้ทำการระบุถึงวัตถุที่โดดเด่นในชื่อ 2MASS J10475385+2124234 ซึ่งมีอุณหภูมิอยู่ที่ประมาณ 800-900 เคลวิน ส่งผลให้มันเป็นดาวแคระน้ำตาลที่ปลดปล่อยคลื่นวิทยุที่มีความเย็นที่สุดเท่าที่รู้จักกันมา 2MASS J10475385+2124234 คือดาวแคระน้ำตาล (ณ ค.ศ. 2012) ประเภท T6.5 ที่มีสนามแม่เหล็กความเข้นข้นที่สูงกว่า 1.7 kG ซึ่งคิดเป็นความเข้มข้นที่มากกว่าสนามแม่เหล็กของโลกประมาณ 3,000 เท่า การสังเกตการณ์เมื่อไม่นานมานี้ได้พบดาวแคระเย็นยิ่งยวดที่เย็นยิ่งกว่าที่แผ่คลื่นวิทยุออกมา ซึ่งมีชื่อเรียกว่า WISEPA J062309.94-045624.6 (T8) โดยมีอุณหภูมิอยู่ที่ราว 740 เคลวิน

**อ้างอิง**

**แหล่งข้อมูลอื่น**
  UltracoolSheet: Catalog containing over 3,000 ultracool dwarfs and directly imaged exoplanets-  Database of Ultracool Parallaxes date=2022-06-20 : Predecessor of the UltracoolSheet
อับดุล ฆาฟูร์ มูฮียุดดิน ชะฮ์แห่งรัฐปะหัง

สุลต่าน อับดุล ฆาฟูร์ มูฮียุดดิน ชะฮ์ (Abdul Ghafur Muhiuddin Shah) เป็นสุลต่านแห่งรัฐปะหังองค์ที่ 12 ที่ครองราชย์ใน ค.ศ. 1592 ถึง 1614 เดิมดำรงตำแหน่งเป็นอุปราชของอะฮ์มัด ชะฮ์ที่ 2 หลังพระราชบิดาสรรคตใน ค.ศ. 1590 จากนั้นพระองค์จึงโค่นและเข้ายึดอำนาจในอีกสองปีต่อมา
พระองค์ได้รับการระบุว่าเป็นผู้จัดตั้งฮูกุมกานุนปาฮัง (กฎหมายปะหัง) ที่ผ่านการรวบรวมและกลายเป็นพื้นฐานสำหรับฝ่ายกฎหมายไม่เฉพาะในรัฐปะหังเท่านั้น แต่ยังรวมถึงรัฐสุลต่านยะโฮร์ในภายหลังด้วย

**พระราชประวัติ**
พระองค์เสด็จพระราชสมภพใน ค.ศ. 1567 เดิมมีพระนาม ราจา อับดุล ฆาฟูร์ พระองค์เป็นพระราชโอรสองค์โตของอับดุล กาดีร์ อาลาอุดดีน ชะฮ์ สุลต่านแห่งรัฐปะหังองค์ที่ 10 กับมเหสีรอง ส่วนพี่น้องต่างพระราชมารดา ได้แก่ ราจา ยามีร์, ราจา อะฮ์มัด, ปูเตอรี กามาลียะฮ์ และปูเตอรี ไครุล บารียะฮ์ หลังการรุกรานรัฐปะหังโดยรัฐสุลต่านอาเจะฮ์ใน ค.ศ. 1617 เชื้อพระวงศ์ปะหังส่วนหนึ่งถูกนำไปยังอาเจะฮ์ ปูเตอรี กามาลียะฮ์ กลายเป็นสมเด็จพระราชินีของอิซกันดาร์ มูดา ผู้ปกครองอาเจะฮ์ ส่วนไครุล บารียะฮ์ สมรสกับโกจะฮ์ ปะฮ์ลาวัน สุลต่านแห่งเดอลีองค์แรกในอนาคต
ใน ค.ศ. 1584 อับดุล ฆาฟูร์ สมรสกับรายาอูงู พระขนิษฐาในรายาฮีเยาแห่งปัตตานี ทั้งคู่ให้กำเนิดพระราชธิดาองค์เดียวพระนาม รายากูนิง ทั้งรายาอูงูและรายากูนิงปกครองปัตตานีอย่างต่อเนื่องใน ค.ศ. 1624 ถึง 1651 หลังรัชสมัยรายาฮีเยากับรายาบีรู อับดุล ฆาฟูร์ ก็สร้างสายสัมพันธ์การสมรสกับบรูไนด้วยการสมรสกับเจ้าหญิงซาฮาระฮ์หรือโซฮ์รา พระราชธิดาในสุลต่านไซฟุล รีจัล โดยทั้งคู่ให้กำเนิดเจ้าชาย อับดุลละฮ์ ผู้ได้รับการแต่งตั้งเป็นรัชทายาทหรือ ราจา มูดา อับดุล ฆาฟูร์ ยังมีพระราชโอรสกับพระมเหสีไม่ทราบพระนาม ซึ่งไม่ปรากฏพระนามในประวัติศาสตร์ท้องถิ่น แต่ถูกจารึกไว้ในพระราชลัญจกรในสนธิสัญญากับมะละกาของโปรตุเกส พระองค์ได้รับการระบุเป็นอาลาอุดดีน รีอายัต ชะฮ์ ผู้ที่เชื่อว่าขึ้นครองราชย์หลังปลงพระชนม์พระราชบิดาและราจา มูดา อับดุลละฮ์ พระเชษฐา ใน ค.ศ. 1614

**สวรรคต**
อับดุล ฆาฟูร์ สวรรคตร่วมกับราจา มูดา อับดุลละฮ์ พระราชโอรสองค์โต ใน ค.ศ. 1614 ที่น่าจะเกิดจากพระราชโอรสองค์ที่สองวางยาพิษ ซึ่งภายหลังครองราชย์ด้วยพระนามอาลาอุดดีน รีอายัต ชะฮ์ พระองค์มีพระนามหลังสวรรคตว่า มาร์ฮุม ปาฮัง และฝังร่วมกับพระราชโอรสที่มีพระนามหลังสวรรคตว่า มาร์ฮุม มูดา ปาฮัง ที่สุสานหลวงจนดง เปอกัน
ก่อน ค.ศ. 1607 ราจา มูดา อับดุลละฮ์ สมรสกับเจ้าหญิงจากรัฐเประและให้กำเนิดพระราชธิดา 2 พระองค์ เมื่อราจา มูดา อับดุลละฮ์ ถูกปลงพระชนม์ใน ค.ศ. 1614 พระมเหสีหม้ายกับพระราชธิดาจึงถูกส่งไปที่เประ ภายหลัง อิซกันดาร์ มูดา จับกุมทั้งสองและส่งไปที่อาเจะฮ์ โดยในเวลานั้นพระราชธิดาองค์หนึ่งได้สมรสกับราจา ซูลง เชลยหลวงอีกพระองค์ ผู้ที่ภายหลังเป็นสุลต่าน มูซัฟฟาร์ รีอายัต ชะฮ์ที่ 2 แห่งรัฐเประ

**ในวัฒนธรรมร่วมสมัย**
เจษฎาภรณ์ ผลดี แสดงเป็นราจา อับดุล ฆาฟูร์ ในภาพยนตร์ ปืนใหญ่จอมสลัด โดยในภาพยนตร์ พระองค์เป็นคู่หมั้นของรายาอูงู ผู้ปกป้องปัตตานีในรัชสมัยรายาฮีเยา

**อ้างอิง**

**บรรณานุกรม**
  isbn = 978-981-3018-54-9
*isbn=978-9834469696-  isbn = 978-0710-101-37-2  -  asin = B001A9AK82  -  isbn = 978-94-015-2598-5
*url=https://www.academia.edu/1950979 -  year = 1997
กรดอุสนิก

กรดอุสนิก (italic=no) เป็นอนุพันธ์ของไดเบนโซฟูแรนที่เกิดขึ้นตามธรรมชาติซึ่งพบได้ในไลเคนหลายชนิด โดยมีสูตรเคมี C18H16O7 ถูกแยกได้ครั้งแรกโดยนักวิทยาศาสตร์ชาวเยอรมัน วิลเฮ็ล์ม คนอป (Wilhelm Knop) ใน พ.ศ. 2387 และสังเคราะห์ได้ครั้งแรกช่วงระหว่าง พ.ศ. 2476–2480 โดย แฟรงก์ เคิร์ด (Frank H. Curd) และอเล็กซานเดอร์ โรเบิร์ตสัน (Alexander Robertson) กรดอุสนิกพบในไลเคนหลายสกุลได้แก่สกุล Usnea, Cladonia, Hypotrachyna, Lecanora, Ramalina, Evernia, Parmelia และ Alectoria แม้ว่าจะเชื่อกันโดยทั่วไปว่ากรดอุสนิกนั้นพบเฉพาะในไลเคน แต่ในบางกรณีที่ไม่ได้รับการยืนยันรายงานว่าแยกสารประกอบนี้ได้ในชาหมักคอมบูชาและราในชั้น Ascomycetes ที่ไม่ใช่ฟังไจในไลเคน
ในสภาวะปกติ กรดอุสนิกเป็นสารที่มีรสขม มีสีเหลือง และเป็นของแข็ง ทราบกันว่าเกิดขึ้นในธรรมชาติทั้งในรูปของดี (D-form) และรูปของแอล (L-form) และเป็นสารผสมราซีมิก เกลือของกรดอุสนิกเรียกว่า อุสเนต เช่น คอปเปอร์อุสเนต (copper usnate)

**บทบาททางชีวภาพในไลเคน**
กรดอุสนิกเป็นสารทุติยภูมิในไลเคนซึ่งบทบาทยังไม่ได้รับการอธิบายอย่างสมบูรณ์ เป็นที่เชื่อกันว่ากรดอุสนิกปกป้องไลเคนจากผลกระทบของแสงแดด และขัดขวางการกินของปศุสัตว์จากการมีรสขม

**การสังเคราะห์ทางชีวภาพ**
กรดอุสนิกเป็นสารประกอบพอลิคีไทด์ที่ได้จากการสังเคราะห์ทางชีวภาพผ่านสารมัธยันต์ เมทิลฟลอโรอะซิโตฟีโนน (methylphloroacetophenone)
การสังเคราะห์ทางชีวภาพของกรดอุสนิก

**ความปลอดภัย**
กรดอุสนิกและเกลือของกรดนั้น มีความเกี่ยวข้องกับความเป็นพิษต่อตับอย่างรุนแรงและภาวะตับวาย โดยไม่ขึ้นกับขนาดที่ได้รับ (idiosyncratic) การรับประทานวันละ 300–1,350 มิลลิกรัม ในช่วงเวลาหลายสัปดาห์ทำให้เกิดพิษต่อตับอย่างรุนแรงในคนจำนวนมาก
โซเดียมอุสไนเอต (sodium usniate) เป็นส่วนประกอบหนึ่งในผลิตภัณฑ์ที่เรียกว่า "Lipokinetix" ซึ่งอ้างว่าทำให้น้ำหนักของผู้บริโภคลดลงโดยเพิ่มอัตราการเผาผลาญซึ่ง Lipokinetix ถูกระบุเป็นคำเตือนโดยองค์การอาหารและยาสหรัฐ จากความเป็นพิษต่อตับที่อาจเกิดขึ้น แม้ว่าจะไม่มีความชัดเจนว่าความเป็นพิษที่อาจเกิดขึ้นมาจากเกลือดังกล่าวหรือไม่ เนื่องจาก Lipokinetix ยังมีสาร นอร์อีเฟดรีน (PPA), คาเฟอีน, โยฮิมบีน และ 3,5-ไดไอโอโดไทโรนีน (3,5-diiodothyronine)

**เภสัชวิทยา**
กรดอุสนิกถูกพบในการวิจัยเบื้องต้นว่ามีฤทธิ์กระตุ้นตัวรับอะดรีเนอร์จิก (adrenergic receptor) ในแบบจำลองรอยต่อระหว่างเซลล์ประสาททั้งของกบและของไส้เดือน

**เคมีวิเคราะห์**
สามารถตรวจสอบปริมาณกรดอุสนิก ในสารสกัดไลเคนได้โดยใช้วิธีรีเวอร์สเฟสโครมาโทกราฟีของเหลวสมรรถนะสูง (reverse-phase high performance liquid chromatography) และการวิเคราะห์แคปิลลารีโซนอิเล็กโทรโฟรีซีส (capillary zone electrophoresis)

**อ้างอิง**

**แหล่งข้อมูลอื่น**
 Citation |url=https://www.nytimes.com/2003/03/04/science/seeking-to-fight-fat-she-lost-her-liver.html |title=Seeking to Fight Fat, She Lost Her Liver |work=The New York Times |date=March 4, 2003 |df=dmy-all
หมวดหมู่:พอลิฟีนอล
หมวดหมู่:กรดอินทรีย์
หมวดหมู่:ไดเบนโซฟูแรน
หมวดหมู่:คีโทน
หมวดหมู่:พอลิคีไทด์
หมวดหมู่:รีซอร์ซินอล
หมวดหมู่:ผลิตภัณฑ์จากไลเคน
ศาสนาพุทธในประเทศคอสตาริกา

ไฟล์:Bon altar of Jiménez Navarro family in Costa Rica.jpg|thumb|แท่นบูชาแบบพุทธทิเบต-เพิน ของครอบครัวนาวาร์โร
ศาสนาพุทธในประเทศคอสตาริกา ถือเป็นศาสนาที่มีผู้นับถือมากเป็นอันดับที่สองของประเทศ และถือเป็นชาติอเมริกากลางที่มีประชากรพุทธศาสนิกชนมากที่สุด คือจำนวน 96,733–100,000 คน (คิดเป็นร้อยละ 2.34–2.50 ของประชากรทั้งประเทศ) นับเป็นประเทศที่มีการขยายตัวของพุทธศาสนิกชนอย่างมีนัยสำคัญ ส่วนใหญ่เป็นนิกายวัชรยานและมหายาน โดยมีศาสนสถาน โรงเรียน และสำนักปฏิบัติธรรมอยู่หลายแห่ง

**ประวัติ**
ศาสนาพุทธเข้าสู่ประเทศคอสตาริกาผ่านผู้อพยพชาวจีนเมื่อช่วงต้นคริสต์ศตวรรษที่ 19 ถึงคริสต์ศตวรรษที่ 20 ปรากฏในงานเขียนของฆอร์เฆ การ์โดนา (Jorge Cardona) ซึ่งบันทึกถึงศาลแบบพุทธ สร้างขึ้นโดยกลุ่มพ่อค้าชาวจีนในจังหวัดปุนตาเรนัสเมื่อคริสต์ศตวรรษที่ 20 ลูกหลานชาวจีนจำนวนไม่น้อยหันไปเข้ารีตศาสนาคริสต์นิกายโรมันคาทอลิกตามธรรมเนียมนิยม ขณะที่อีกส่วนยังคงดำรงศรัทธาในศาสนาพุทธไว้ได้ นอกจากนี้หลักธรรมของศาสนาพุทธเข้าสู่ประเทศคอสตาริกาผ่านสมาคมเทวญาณซึ่งเป็นที่นิยมของชนชั้นสูง สมาชิกที่เป็นกวีและนักปรัชญาหลายคนมีงานเขียนที่ได้รับอิทธิพลจากศาสนาพุทธ เช่น โรเบร์โต เบรเนส เมเซน (Roberto Brenes Mesén) และโฆเซ บาซิเลโอ อากุญญา เซเลดอน (José Basileo Acuña Zeledón)
มีการสร้างวัดพุทธแห่งแรก คือ กาซาเซน (Casa Zen) ก่อสร้างขึ้นใน ค.ศ. 1974 จากการสนับสนุนของรัฐบาลญี่ปุ่น ในเวลาต่อมาได้มีการก่อสร้างศูนย์ปฏิบัติธรรมของศาสนาพุทธแบบทิเบตนิกายเกลุก เมื่อ ค.ศ. 1989 นอกจากนี้ยังมีคณะเผยแผ่ศาสนาพุทธจากสมาคมสร้างคุณค่า มีศูนย์กลางการเผยแผ่ที่กรุงซานโฮเซ

**การแบ่งกลุ่ม**

**ศาสนาพุทธแบบทิเบต**
ไฟล์:Tibetan yoga practices in Costa Rica.jpg|thumb|การทำโยคะของพุทธศาสนิกชน
ศาสนาพุทธแบบทิเบต ถือเป็นพุทธศาสนิกชนกลุ่มใหญ่ ปัจจุบันมีสำนักเผยแผ่สี่แห่งในประเทศคอสตาริกา แห่งแรกคือ สมาคมวัฒนธรรมทิเบต–คอสตาริกา (Asociación Cultural Tibetano-Costarricense) ก่อตั้งขึ้นเมื่อ ค.ศ. 1989 หลังการเสด็จเยือนละตินอเมริกาครั้งแรกของทะไลลามะที่ 14 กระทั่งทะไลลามะเสด็จเยือนคอสตาริกาอีกครั้งใน ค.ศ. 2004 แต่การเสด็จเยือนคอสตาริกาครั้งที่สามของทะไลลามะใน ค.ศ. 2008 ถูกยกเลิก เพราะโอสการ์ อาเรียส ซันเชซ (Oscar Arias Sánchez) ประธานาธิบดีคอสตาริกาในขณะนั้นต้องการดำรงสัมพันธไมตรีอันดีกับประเทศจีน ทำให้ชาวคอสตาริกาที่นับถือศาสนาพุทธไม่พอใจ โอตตอน โซลิส (Ottón Solís) ผู้นำฝ่ายค้านกล่าวสนับสนุนทะไลลามะต่อสาธารณชน และกล่าวอีกว่าเขาจะนำพระนามของทะไลลามะไปตั้งชื่อสนามกีฬาแห่งชาติ หากเขาได้รับตำแหน่งเป็นประธานาธิบดี
อีกกลุ่มหนึ่งใช้ชื่อว่า ศูนย์ธรรมะพุทธสหัสเนตร (Thousand Eyes Compassive Buddha Dharma Center) ที่บาร์ริโออามอน (Barrio Amón) กรุงซานโฮเซ ซึ่งเป็นของนิกายเกลุก ศูนย์เผยแผ่ที่สามใช้ชื่อว่า ศูนย์ธรรมะไดมอนด์เวย์ (Diamond Way Buddhist Center) ที่กูร์ริดาบัต (Curridabat) กรุงซานโฮเซ ซึ่งเป็นของนิกายการ์มากากยวี และแห่งที่สี่คือ ศูนย์ลิงมินจา (Lingmincha Center) ซึ่งเป็นของนิกายญิงมากับลัทธิเพิน

**กลุ่มอื่น ๆ**
ศาสนาพุทธนิกายเซน มีศูนย์ กาซาเซน ตั้งอยู่ที่เมืองซันโตโดมิงโก และเฮเรเดีย นอกจากนี้ยังมีวัดของนิกายเถรวาท วัดสาขาของวัดเส้าหลิน และศาลเจ้าแบบพุทธตามธรรมเนียมจีน

**อ้างอิง**
คอสตาริกา
หมวดหมู่:ศาสนาในประเทศคอสตาริกา
ผลงานเพลงของไอฟ์

เกิร์ลกรุปเกาหลีใต้ไอฟ์ ได้วางจำหน่ายมาแล้ว 1 สตูดิโออัลบั้ม 4 อีพี 3 ซิงเกิลอัลบั้ม 17 ซิงเกิล และ 2 ซิงเกิลโปรโมต กลุ่มมียอดขายอัลบั้มมากกว่า 9.3 ล้านชุดทั่วโลก ณ เดือนธันวาคม ค.ศ. 2024
กลุ่มเปิดตัวเมื่อวันที่ 1 ธันวาคม ค.ศ. 2021 ด้วยซิงเกิลอัลบั้มอีเลฟเวน ซึ่งครองอันดับหนึ่งในเซอร์เคิลอัลบั้มชาร์ตและได้รับการรับรองระดับแพลตินัมสองครั้งจาก Korea Music Content Association (KMCA) สำหรับยอดขาย 500,000 ชุด ซิงเกิลหลักในชื่อเดียวกันติดอันดับสูงสุดที่อันดับสองในเซอร์เคิลดิจิทัลชาร์ต เช่นเดียวกับ Billboard K-pop Hot 100 และได้รับการรับรองระดับแพลตินัมสำหรับการสตรีมถึง 100,000,000 ครั้งในเกาหลีใต้ "อีเลฟเวน" เวอร์ชันภาษาญี่ปุ่นเปิดตัวเป็นซิงเกิลในปี 2022 โดยติดอันดับท็อป 10 ของออริคอนซิงเกิลส์ชาร์ต และบิลล์บอร์ดเจแปนฮอต 100 และได้รับการรับรองระดับโกลด์จากสมาคมผู้ประกอบกิจการเพลงของญี่ปุ่น (RIAJ) ด้วยยอดขายมากกว่า 100,000 ชุด
ไอฟ์วางจำหน่ายซิงเกิลอัลบั้มชุดที่สองเลิฟไดฟ์ เมื่อวันที่ 5 เมษายน ค.ศ. 2022 ซึ่งเปิดตัวที่อันดับหนึ่งในเซอร์เคิลอัลบั้มชาร์ตและได้รับการรับรองระดับแพลตินัมสามครั้งสำหรับยอดขาย 750,000 ชุด ซิงเกิลหลักในชื่อเดียวกันติดอันดับหนึ่งในเซอร์เคิลดิจิทัลชาร์ตเป็นเวลา 4 สัปดาห์ และติดอันดับซิงเกิลที่มีประสิทธิภาพดีที่สุดแห่งปี ซิงเกิลอัลบั้มชุดที่สามของกลุ่ม อาฟเตอร์ไลก์ วางจำหน่ายเมื่อวันที่ 22 สิงหาคม เป็นอัลบั้มที่สามที่ติดอันดับหนึ่งในเซอร์เคิลอัลบั้มชาร์ตและเป็นอัลบั้มแรกของพวกเธอที่ได้รับการรับรองระดับมิลเลียน โดยมียอดขายมากกว่า 1.7 ล้านชุด ซิงเกิลหลักในชื่อเดียวกันกลายเป็นเพลงอันดับหนึ่งเพลงที่สองของพวกเธอในเซอร์เคิลดิจิทัลชาร์ต ทั้ง "เลิฟไดฟ์" และ "อาฟเตอร์ไลก์" ได้รับการรับรองระดับแพลตินัมในเกาหลีใต้ และขึ้นสู่สิบอันดับแรกของ Billboard Global Excl. US
วันที่ 10 เมษายน ค.ศ. 2023 สตูดิโออัลบั้มเปิดตัวไอแฮฟไอฟ์ของไอฟ์ได้รับการวางจำหน่ายและได้รับความสำเร็จในเชิงพาณิชย์ กลายเป็นอัลบั้มที่สี่ที่ติดอันดับหนึ่งในเซอร์เคิลอัลบั้มชาร์ต นอกจากนี้ยังได้รับการรับรองระดับมิลเลียนจาก Korea Music Content Association และมียอดขายมากกว่า 1.6 ล้านชุด อัลบั้มดังกล่าวมีสองซิงเกิล ได้แก่ "คิช" และ "ไอแอม" ซึ่งกลายเป็นซิงเกิลที่สามและสี่ที่ติดอันดับหนึ่งในเซอร์เคิลดิจิทัลชาร์ต วันที่ 31 พฤษภาคม ไอฟ์ได้เปิดตัวอีพีภาษาญี่ปุ่นชุดแรกในชื่อเวฟ ซึ่งเปิดตัวที่อันดับหนึ่งในออริคอนอัลบั้มส์ชาร์ตและได้รับการรับรองระดับโกลด์ในญี่ปุ่นด้วยยอดขาย 100,000 ชุด อีพีเกาหลีชุดแรกของไอฟ์ ไอฟ์ไมน์ วางจำหน่ายเมื่อวันที่ 13 ตุลาคม ค.ศ. 2023 ซึ่งขึ้นอันดับหนึ่งในเซอร์เคิลอัลบั้มชาร์ต และเป็นอัลบั้มที่สามของพวกเธอที่มียอดขายมากกว่าล้านชุด ตามมาด้วยซิงเกิลห้าอันดับแรก "Either Way", "Off the Record" และซิงเกิลอันดับหนึ่งซิงเกิลที่ห้า "Baddie"

**สตูดิโออัลบั้ม**

**อีพี**

**อีพีภาษาเกาหลี**

**อีพีภาษาญี่ปุ่น**

**ซิงเกิลอัลบั้ม**

**ซิงเกิล**

**ศิลปิน**

**ซิงเกิลภาษาเกาหลี**

**ซิงเกิลภาษาญี่ปุ่น**

**ซิงเกิลภาษาอังกฤษ**

**ซิงเกิลโปรโมต**

**ซาวด์แทร็ก**

**เพลงอื่นที่ติดชาร์ต**

**หมายเหตุ**

**อ้างอิง**
ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
ตูแซ็ง ลูแวร์ตูร์

ฟร็องซัว-ดอมีนีก ตูแซ็ง ลูแวร์ตูร์ (François-Dominique Toussaint Louverture, 20 พฤษภาคม ค.ศ. 1743 – 7 เมษายน ค.ศ. 1803) หรือ ตูแซ็ง ลูแวร์ตูร์ (Toussaint L'Ouverture) หรือ ตูแซ็ง เบรดา ( Toussaint Bréda) เป็นนายพลชาวเฮติ เขาเป็นผู้นำคนสำคัญในการต่อสู้กับฝรั่งเศสในการปฏิวัติเฮติ ลูแวร์ตูร์เป็นผู้นำทางทหารและการเมืองผู้ปราดเปรื่องที่เปลี่ยนกลุ่มกบฏทาสให้กลายเป็นขบวนการปฏิวัติจนเฮติได้รับเอกราช ด้วยเหตุนี้เขาจึงได้รับการยกย่องเป็น "บิดาแห่งเฮติ"
ลูแวร์ตูร์เกิดในแซ็ง-ดอแม็งก์ อาณานิคมของฝรั่งเศสที่ตั้งอยู่ทางตะวันตกของเกาะฮิสปันโยลา เขาเป็นทาสชาวคาทอลิกที่เคร่งศาสนาผู้กลายเป็นเสรีชนระหว่างค.ศ. 1772–1776 ก่อนเกิดการปฏิวัติเฮติ ลูแวร์ตูร์ถือตนเป็นชาวฝรั่งเศสเมื่อได้รับอิสรภาพ หลังจากนั้นเขาทำงานเป็นชาวไร่ นายทาส คนขับรถม้า คนขับล่อและเจ้าของโรงสีให้แก่พื้นที่เพาะปลูกหลายแห่ง ลูแวร์ตูร์มีอายุเกือบ 50 ปีเมื่อเกิดการปฏิวัติ เขาเริ่มต้นเป็นนายทหารของฌอร์ฌ เบียซู ผู้นำช่วงต้นของสงครามเพื่อเอกราชของแซ็ง-ดอแม็งก์ในปี ค.ศ. 1791 เดิมลูแวร์ตูร์เป็นพันธมิตรกับฝ่ายสเปนในเขตผู้ว่าการซานโตโดมิงโก (Captaincy General of Santo Domingo) ซึ่งเป็นอาณานิคมใกล้เคียง แต่ภายหลังเขาหันมาสวามิภักดิ์ต่อฝรั่งเศสเมื่อรัฐบาลสาธารณรัฐใหม่ประกาศการเลิกทาส จากนั้นลูแวร์ตูร์ใช้อิทธิพลทางการเมืองและทหารจนค่อย ๆ มีอำนาจเหนือคู่แข่งคนอื่น ๆ
ตลอดเวลาที่อยู่ในอำนาจ ลูแวร์ตูร์พยายามรักษาสมดุลทางเศรษฐกิจและความมั่นคงของแซ็ง-ดอแม็งก์ เขาฟื้นฟูเศรษฐกิจแบบนิคมเกษตรกรรมโดยใช้แรงงานรับจ้าง เจรจาความตกลงทางการค้ากับสหราชอาณาจักรและสหรัฐเพื่อแก้ปัญหาเศรษฐกิจชะลอตัว รวมถึงปรับปรุงกองทัพให้มีประสิทธิภาพ ลูแวร์ตูร์ไม่ได้ตัดความสัมพันธ์กับฝรั่งเศสในปี ค.ศ. 1800 หลังเอาชนะคู่แข่งในขบวนการปฏิวัติ เขาประกาศใช้รัฐธรรมนูญปกครองตนเองโดยมีตนเป็นผู้ว่าการตลอดชีพในปี ค.ศ. 1801 ซึ่งขัดประสงค์ของจักรพรรดินโปเลียนที่ 1
ในปี ค.ศ. 1802 ลูแวร์ตูร์ได้รับเชิญจากฌ็อง บาติสต์ บรูเนต์ พลตรีของกองทัพปฏิวัติฝรั่งเศสให้ไปร่วมประชุม แต่เขาถูกจับตัวแล้วถูกส่งไปคุมขังที่ป้อมฟอร์เดอจูในจังหวัดดูทางตะวันออกของฝรั่งเศส ก่อนจะเสียชีวิตในปี ค.ศ. 1803 แม้ลูแวร์ตูร์จะเสียชีวิตก่อนการปฏิวัติเฮติจะมาถึงจุดสำคัญ แต่ผลงานของเขาได้ปูทางไปสู่ชัยชนะของฝ่ายเฮติในท้ายที่สุด เมื่อฝรั่งเศสซึ่งสูญเสียอย่างหนักจากการสู้รบและไข้เหลืองตัดสินใจยอมจำนนและถอนทัพจากแซ็ง-ดอแม็งก์ในปลายปีเดียวกัน หลังจากนั้นฌ็อง-ฌัก เดซาลีน นายทหารของลูแวร์ตูร์ประกาศเอกราชในวันที่ 1 มกราคม ค.ศ. 1804 เกิดเป็นจักรวรรดิเฮติที่หนึ่ง

**อ้างอิง**
หมวดหมู่:บุคคลที่เกิดในปี พ.ศ. 2286
หมวดหมู่:บุคคลที่เสียชีวิตในปี พ.ศ. 2346
หมวดหมู่:ประมุขแห่งรัฐเฮติ
หมวดหมู่:นายพลชาวฝรั่งเศส
ศาลเจ้าคาบูชิมะ

ศาลเจ้าคาบูชิมะ (Kabushima Jinja) เป็นศาลเจ้าชินโตในฮาจิโนเฮะ จังหวัดอาโอโมริ สร้างขึ้นครั้งแรกในปี 1269 บนจุดสูงสุดของเกาะคาบูชิมะ โดยชาวประมงเพื่อขอพรให้ปลอดภัยในการออกเรือและขอพรให้มีผลผลิตดี ศาลเจ้ามีการสร้างขึ้นใหม่หลายครั้งในประวัติศาสตร์ ในเดือนพฤศจิกายน 2015 ศาลเจ้าถูกเพลิงไหม้ ศาลหลังใหม่สร้างขึ้นทดแทนในปี 2020
ศาลเจ้านี้มีคามเกี่ยวเนื่องกันกับนกนางนวลหางดำ (海猫, umineko, "แมวทะเล") ซึ่งสามารถพบเป็นจำนวนมากที่ศาลเจ้าในระหว่างเดือนมีนาคมถึงสิงหาคมซึ่งนกเหล่านี้มาวางไข่ที่เกาะ นกนางนวลเหล่านี้ถูกนำไปเชื่อมโยงกับเทวสตรีในพุทธศาสนา เบนไซเต็ง ซึ่งมีบูชาในศาลเจ้าเช่นกัน นอกจากนี้ยังมีความเชื่อว่าขี้นกจากนกนางนวลนี้หากใครถูกขี้ใส่จะถือเป็นโชคดี และหากโดนขี้นกก็สามารถเข้าไปในศาลเจ้าเพื่อขอรับเครื่องรางที่ระลึกได้ กระนั้น ศาลเจ้าก็มีร่มให้บริการเผื่อผู้ที่ไม่อยากโดนชี้นกเข่นกัน

**อ้างอิง==
มอดูล:Location map/data/Japan Aomori Prefecture

return {
	name = 'จังหวัดอาโอโมริ',
	top = 41.6,
	bottom = 40.18,
	left = 139.8,
	right = 141.75,
	image = 'Aomori-ken géolocalisation.svg',
	image1 = 'Aomori-ken géolocalisation relief.svg'
}
รายชื่อรางวัลและการเสนอชื่อที่ไอฟ์ได้รับ

เกิร์ลกรุปเกาหลีใต้ไอฟ์ ก่อตั้งโดยสตาร์ชิปเอนเตอร์เทนเมนต์และเปิดตัวในเดือนธันวาคม ค.ศ. 2021 ประกอบด้วยสมาชิกหกคน คือ กาอึล, ยูจิน, เรย์, ว็อนย็อง, ลิซ และอีซอ นับตั้งแต่เปิดตัว พวกเธอได้รับรางวัลต่าง ๆ มากมาย รวมถึง มามาอะวอดส์ 4 รางวัล เมลอนมิวสิกอะวอดส์ 4 รางวัล โกลเดนดิสก์อะวอดส์ 3 รางวัล เซอร์เคิลชาร์ตมิวสิกอะวอดส์ 3 รางวัล โซลมิวสิกอะวอดส์ 2 รางวัล และเอ็มทีวีวิดีโอมิวสิกอะวอดส์เจแปน 1 รางวัล
กลุ่มเปิดตัวด้วยซิงเกิลอัลบั้มอีเลฟเวน ตามมาด้วยซิงเกิลอัลบั้มเลิฟไดฟ์ ซึ่งซิงเกิลนำกลายเป็นเพลงอันดับหนึ่งเพลงแรกของไอฟ์ในเซอร์เคิลดิจิทัลชาร์ต เป็นซิงเกิลที่มีผลงานดีที่สุดแห่งปี และในเดือนพฤศจิกายน ค.ศ. 2022 ไอฟ์ได้รับรางวัลแดซัง สาขาเพลงแห่งปีจากเมลอนมิวสิกอะวอดส์ 2022 ต่อมาพวกเธอได้รับรางวัลแดซังอีกสามรางวัลสาขาเพลงแห่งปีจากมามาอะวอดส์ 2022 โกลเดนดิสก์อะวอดส์ ครั้งที่ 37 และเอเชียอาร์ติสต์อะวอดส์ ครั้งที่ 7 กลุ่มยังได้รับรางวัลกลุ่มหญิงยอดเยี่ยมจากเมลอนมิวสิกอะวอดส์ และศิลปินหน้าใหม่แห่งปีจากโกลเดนดิสก์อะวอดส์ พวกเธอยังได้รับรางวัลศิลปินหน้าใหม่แห่งปีมากมายจากจีนีมิวสิกอะวอดส์ ฮันทอมิวสิกอะวอดส์ และมามาอะวอดส์ ไอฟ์ได้รับการเสนอชื่อเข้าชิงรางวัลศิลปินแห่งปีทั้งจากมามาอะวอดส์ และเมลอนมิวสิกอะวอดส์ อาฟเตอร์ไลก์ได้รับการเสนอชื่อเข้าชิงอัลบั้มแห่งปีประจำไตรมาสที่ 3 ในงานเซอร์เคิลชาร์ตมิวสิกอะวอดส์ ครั้งที่ 12 ไอฟ์ยังได้รับรางวัลมากมาย รวมถึง เพลงดิจิทัลยอดเยี่ยม บอนซัง จากโกลเดนดิสก์อะวอดส์ ศิลปินแห่งปี – โกลบอลมิวสิกมิวสิก (ธันวาคม) ด้วยเพลง "อีเลฟเวน" จากเซอร์เคิลชาร์ตมิวสิกอะวอดส์ 10 ศิลปินยอดนิยมจากเมลอนมิวสิกอะวอดส์ และศิลปินหน้าใหม่ยอดนิยมจากมามาอะวอดส์ ต่อมาในปี ค.ศ. 2023 กลุ่มได้วางจำหน่ายสตูดิโออัลบั้มชุดแรก ไอฟ์ไอฟ์ ซึ่งได้รับรางวัลอัลบั้มแห่งปีจากเมลอนมิวสิกอะวอดส์ 2023
__TOC__

**รางวัลและการเสนอชื่อ**

**รางวัลอื่น**

**เกียรติยศของรัฐ**

**บทความรายชื่อ**

**หมายเหตุ**

**อ้างอิง**
หมวดหมู่:ไอฟ์
ไอฟ์
หมวดหมู่:รายชื่อรางวัลที่นักดนตรีได้รับ

หมวดหมู่นี้รวบรวมหน้าทั้งหมดตามรายชื่อรางวัลและ/หรือการเสนอชื่อโดยนักดนตรีเท่านั้น ไม่ว่าจะเป็นเดี่ยวหรือกลุ่ม รางวัล ได้แก่ รางวัลแกรมมี บิลบอร์ดมิวสิกอะวอดส์ และรางวัลออสการ์ เป็นต้น รายชื่อนี้ไม่รวมกับผลงานหรือรายชื่ออื่น ๆ ที่เกี่ยวข้องกับศิลปิน
รางวัลแบ่งตามนักดนตรี
+
นักดนตรี
หมวดหมู่:หมวดหมู่แบ่งตามนักดนตรี
ผู่ฮัวเทียนจุน

ผู่ฮว่าเทียนจุน หรือ พ่อฮั้วเทียนจุน (普化天尊; พินอิน: 普化天尊) หรือ มหาเทพอัสนีแห่งสวรรค์ชั้นเก้า (九天应元雷声普化天尊; พินอิน:  jiǔtiān yìng yuán léi shēng pǔ huà tiānzūn) เป็นเทพเจ้าบุรุษในความเชื่อของจีนและศาสนาเต๋า พระองค์คือหนึ่งในพระรามสูรในคติแบบจีน พระองค์คือ เหวินจ้ง หรือ อุ้นจ้วง หรือที่ออกเสียงตามสำเนียงฮกเกี้ยน คือ บุ๋นไท่ซือ (文太师) หรือ 聞太師) ในพงศาวดารห้องสิน ราชครูของพระเจ้าติวอ๋องอันเป็นหนึ่งในเทพเจ้าในห้องสิน เทวรูปของพระองค์ในไทยอันมีชื่อเสียงได้แก่ เทวรูปในชุดสามสิบหกขุนพลสวรรค์ ณ ศาลเจ้าโจวซือกง ตลาดน้อยป.ล.มีคัมภีร์ด้วยชื่อวี้ชูเป่าจิง

**ดูเพิ่ม**
 รายพระนามเทพแห่งสายฟ้า- พระรามสูรจีน- รายพระนามเทพเจ้าที่ได้รับการสถาปนาในห้องสิน

**อ้างอิง**
หมวดหมู่:เทพเจ้าจีน
หมวดหมู่:เทพแห่งสายฟ้า
หมวดหมู่:ศาสนาชาวบ้านจีน
หมวดหมู่:ลัทธิเต๋า
หมวดหมู่:เซียน
ประธานาธิบดีมอลตา

ไฟล์:Malta - Attard - San Anton Gardens - Palace 19 ies.jpg|thumb|รายชื่อประธานาธิบดีมอลตา ณ พระราชวังซานแอนตัน ในปี 2557
ประธานาธิบดีมอลตา (President ta' Malta) หรือเรียกอย่างเป็นทางการว่า ประธานาธิบดีแห่งสาธารณรัฐมอลตา เป็นประมุขแห่งรัฐตามรัฐธรรมนูญแห่งสาธารณรัฐมอลตา ประธานาธิบดีได้รับการเลือกตั้งทางอ้อมโดยสภาผู้แทนราษฎรมอลตา ซึ่งเป็นผู้แต่งตั้งประธานาธิบดีในวาระ 5 ปี และกำหนดให้ประธานาธิบดีต้องเข้าสาบานตนว่าจะทำการปกป้องรัฐธรรมนูญ ประธานาธิบดีมอลตายังดำรงอยู่ทั้งโดยตรงหรือโดยอ้อมในทั้งสามสาขาของรัฐ เป็นส่วนหนึ่งของรัฐสภา รับผิดชอบในการแต่งตั้งตุลาการ และอำนาจบริหารจะตกเป็นของประธานาธิบดีในนาม แต่ในทางปฏิบัติแล้ว นายกรัฐมนตรีเป็นผู้ดำเนินการ

**ประวัติ**
ตำแหน่งประธานาธิบดีมอลตา (President ta' Malta) เกิดขึ้นเมื่อวันที่ 13 ธันวาคม พ.ศ. 2517 เมื่อมอลตากลายเป็นสาธารณรัฐในเครือจักรภพแห่งประชาชาติ สมเด็จพระราชินีนาถเอลิซาเบธที่ 2 ทรงยุติการเป็นประมุขและสมเด็จพระราชินีนาถแห่งมอลตา (Reġina ta' Malta) ทำให้ผู้สำเร็จราชการคนสุดท้าย เซอร์ แอนโธนี มาโม กลายเป็นประธานาธิบดีคนแรกของมอลตา

**อ้างอิง==
วอลเลย์บอลหญิง ซี วี.ลีก 2023 – สนามที่ 2

วอลเลย์บอลหญิง ซี วี.ลีก 2023 – สนามที่ 2 เป็นการแข่งขันในสนามที่ 2 ของวอลเลย์บอลหญิง ซี วี.ลีก 2023  ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่จังหวัดเชียงใหม่ ประเทศไทย ระหว่างวันที่ 11–13 สิงหาคม

**ทีม**
 INA- PHI- THA- VIE

**สถานที่แข่ง**

**ผลการแข่งขัน**
 เวลาทั้งหมดเป็นเวลามาตรฐานอินโดจีน (UTC+07:00)

**อันดับการแข่งขัน**

**รางวัล**
ผู้เล่นทรงคุณค่า
*:Flagathlete|ชัชชุอร โมกศรี|THA
*ตัวเซ็ตยอดเยี่ยม
*:INA
*ตัวตบหัวเสายอดเยี่ยม
*:VIE
*:INA
*ตัวบล็อกกลางยอดเยี่ยม
*:Flagathlete|จรัสพร บรรดาศักดิ์|THA
*:VIE
*ตัวตบตรงข้ามยอดเยี่ยม
*:PHI
*ตัวรับอิสระยอดเยี่ยม
*:Flagathlete|ปิยะนุช แป้นน้อย|THA

**ดูเพิ่ม**
 วอลเลย์บอลหญิง ซี วี.ลีก 2023- วอลเลย์บอลหญิง ซี วี.ลีก 2023 – สนามที่ 1

**อ้างอิง**

**แหล่งข้อมูลอื่น**
 เว็บไซต์ของวอลเลย์บอล ซี วี.ลีก
2023
หมวดหมู่:กีฬาไทยในปี พ.ศ. 2566
ซี วี.ลีก
ซี วี.ลีก
ซี วี.ลีก
หมวดหมู่:การแข่งขันกีฬาในจังหวัดเชียงใหม่
แว่นตากรอบทอง

"แว่นตากรอบทอง" (The Adventure of the Golden Pince-Nez) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารสแตรนด์ในสหราชอาณาจักรในเดือนกรกฎาคม ค.ศ. 1904 และตีพิมพ์ในนิตยสารคอลเลียร์ในสหรัฐอเมริกาเมื่อเดือนตุลาคม ค.ศ. 1904 เป็นเรื่องสั้นลำดับที่ 10 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ในปี ค.ศ. 1905

**ประวัติการตีพิมพ์**
"แว่นตากรอบทอง" ตีพิมพ์ครั้งแรกในสหราชอาณาจักรในนิตยสารสแตรนด์ในเดือนกรกฎาคม ค.ศ. 1904 และตีพิมพ์ในสหรัฐอเมริกาในนิตยสารคอลเลียร์เมื่อวันที่ 29 ตุลาคม ค.ศ. 1904  ในนิตยสารสแตรนด์มีภาพวาดประกอบเนื้อเรื่อง 8 ภาพวาดโดยซิดนีย์ พาเก็ต ในนิตยสารคอลเลียร์มีภาพวาดประกอบ 6 ภาพวาดโดยเฟรดเดอริก ดอร์ สตีล เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true
*แว่นตากรอบทอง
หมวดหมู่:เรื่องสั้นเชอร์ล็อก โฮมส์
นักรักบี้หาย

"นักรักบี้หาย" (The Adventure of the Missing Three-Quarter) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารสแตรนด์ในสหราชอาณาจักรในเดือนสิงหาคม ค.ศ. 1904 และตีพิมพ์ในนิตยสารคอลเลียร์ในสหรัฐอเมริกาเมื่อวันที่ 26 พฤศจิกายน ค.ศ. 1904 เป็นเรื่องสั้นลำดับที่ 11 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ในปี ค.ศ. 1905

**ประวัติการตีพิมพ์**
"นักรักบี้หาย" ตีพิมพ์ครั้งแรกในสหราชอาณาจักรในนิตยสารสแตรนด์ในเดือนสิงหาคม ค.ศ. 1904 และตีพิมพ์ในสหรัฐอเมริกาในนิตยสารคอลเลียร์เมื่อวันที่ 26 พฤศจิกายน ค.ศ. 1904  ในนิตยสารสแตรนด์มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต ในนิตยสารคอลเลียร์มีภาพวาดประกอบ 7 ภาพวาดโดยเฟรดเดอริก ดอร์ สตีล เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true
*นักรักบี้หาย
หมวดหมู่:เรื่องสั้นเชอร์ล็อก โฮมส์
ยุทธการที่อัลอุก็อยละฮ์

ยุทธการที่อัลอุก็อยละฮ์ เป็นการสู้รบระยะเวลาสั้นของการทัพทะเลทรายตะวันตกของสงครามโลกครั้งที่สอง เกิดขึ้นในเดือนธันวาคม ค.ศ. 1942 ระหว่างกองทัพที่แปด (นายพล เบอร์นาร์ด มอนต์โกเมอรี) ของกองกำลังฝ่ายสัมพันธมิตรและกองทัพยานเกราะเยอรมัน-อิตาลี (จอมพลไรช์ แอร์วีน ร็อมเมิล) ของกองกำลังฝ่ายอักษะ ในช่วงการล่าถอยของฝ่ายอักษะที่ยาวไกลออกไปจากอัลอะละมัยน์ถึงตูนิส กองทัพที่แปดได้วางแผนในการโอบล้อมและดักจับกองกำลังฝ่ายอักษะ ในขณะที่พวกเขาล่าถอยไปถึงตูนิส
แผนของกองทัพที่แปดถูกสกัดกั้น เมื่อการโจมตีส่วนด้านหน้าโดยกองพลยานเกราะที่ 7 ของสหราชอาณาจักรถูกขับไล่โดยปฏิบัติการครั้งเดียวของทหารกองหลังชาวอิตาลี และทำการโอบล้อมด้านข้างกองกำลังทหารนิวซีแลนด์จนแตกกระเจิงในทะเลทราย การสู้รบครั้งนี้ได้จบลงด้วยกองทัพยานเกราะเยอรมัน-อิตาลีได้ล่าถอยเข้าสู่ตริโปลิเตเนียไปยังตูนิเซีย ที่ซึ่งการทัพตูนิเซียได้เริ่มต้นขึ้นด้วยปฏิบัติการคบเพลิง ฝ่ายสัมพันธมิตรได้บุกครองแอฟริกาเหนือของฝรั่งเศส (8-16 พฤศจิกายน ค.ศ. 1942)

**อ้างอิง**
หมวดหมู่:การทัพแอฟริกาเหนือ
หมวดหมู่:แอร์วีน ร็อมเมิล
หมวดหมู่:แม่แบบที่ถูกกึ่งป้องกันวิกิพีเดีย

หมวดหมู่นี้ประกอบด้วยแม่แบบที่ได้รับการป้องกันแบบกึ่งป้องกัน (semi-protected) การป้องกันในรูปแบบนี้โดยปกติจะทำเพื่อตอบสนองต่อการก่อกวนหรือการแก้ไขที่ไม่สร้างสรรค์ หรือใช้ในแม่แบบที่ใช้กันอย่างแพร่หลาย หมายความว่าจะสามารถเห็นผลของการก่อกวนได้อย่างชัดเจน ซึ่งเรียกแม่แบบดังกล่าวว่าเป็น "แม่แบบความเสี่ยงสูง" การกึ่งป้องกันจะกีดกันไม่ให้หน้าถูกแก้ไขโดยผู้เขียนที่ไม่ได้ลงทะเบียนและผู้เขียนที่บัญชียังไม่ได้รับการยืนยัน แม่แบบที่มีความเสี่ยงสูงกว่าอาจได้รับการป้องกันแบบสมบูรณ์ (fully protected) ซึ่งจะกีดกันไม่ให้ผู้อื่นแก้ไขนอกจากผู้ดูแลระบบ หากต้องการเพิ่มแม่แบบใด ๆ ลงในหมวดหมู่นี้ ให้ใช้ Pp-template แต่การดำเนินการดังกล่าวควรทำเฉพาะในแม่แบบที่ได้รับการป้องกันแบบกึ่งป้องกันแล้วเท่านั้น และการเพิ่มแม่แบบนี้ไม่ได้ทำให้หน้านั้นถูกป้องกัน
แม่แบบ
กึ่ง
นิกกิ ลิลลี

นิโกเล ลิลลี คริสตู (อักษรโรมัน: Nicole Lilly Christou, เกิด 22 กรกฎาคม 2004; เป็นที่รู้จักในวงการภายใต้ชื่อ นิกกิ ลิลลี; Nikki Lilly) เป็นนักรณรงค์เพื่อการกุศล, ยูทูบเบอร์, นักเขียน และ ผู้ดำเนินรายการโทรทัศน์ชาวอังกฤษ ผู้รับรางวัลอินเทอร์เนชั่นนอลเอ็มมีคิดส์อะวอร์ดประจำปี 2019 จากตอนของเธอในซีรี่ส์ช่อง CBBC เรื่อง My Life, Nikki Lilly Meets,  Nikki Lilly Bakes และเคยปรากฏตัวบนรายการ Celebrity Supply Teacher สอนเรื่องการทำวล็อก เธอเป็นผู้รับรางวัลพิเศษของ BAFTA ที่อายุน้อยที่สุดในประวัติศาสตร์ และในปี 2016 ได้รับรางวัลเด็กหาญกล้า (Child of Courage) จากพรายด์ออฟบริเตนอะวอร์ด

**ชีวิตช่วงต้น**
เมื่ออายุได้หกขวบ เธอถูกวินิจฉัยเป็นครั้งแรกด้วยโรคหลอดเลือดแดงกับหลอดเลือดดำก่อตัวผิดรูป (arteriovenous malformation; AVM) ซึ่งเป็นอาการทางการแพทย์ที่หายากและจะต้องได้รับการรักษาโดยการผ่าตัดหลายครั้งซึ่งนำไปสู่รูปลักษณ์ของเธอที่เปลี่ยนไป เธอขาดเรียนในชั้นประถมไปรวม 4 เดือน และเดินทางไปสหรัฐอเมริกาหลายครั้งเพื่อรับการรักษา
เธอเริ่มเป็นที่รู้จักจากวิดีโอของเธอบนยูทูบ ซึ่วเริ่มทำตั้งแต่อายุแปดขวบ แบ่งปันเรื่องราวของการใช้ชีวิตร่วมกีบ "ความแตกต่างที่มองเห็นได้ชัด" (visible difference) ช่องยูทูบของเธอมีเนื้อหาที่เกี่ยวกับการใช้ชีวิตร่วมกับโรคเรื้อรัง การกลั่นแกล้ง สุขภาพจิต ไปจนถึงความงามและการอบขนม

**ผลงานโทรทัศน์**
เธอเป็นประเด็นหลักในสองตอนของวีรี่ส์สารคดีช่อง CBBC ในตอน My Life: Born to Vlog และ I Will Survive
ในปี 2016 เธอชนะการแข่งขันในฤดูกาลที่สี่ของการแข่งขัน Junior Bake Off และในปี 2018 เธอเริ่มต้นเป็นผู้ดำเนินรายการโทรทัศน์ของช่อง CBBC รายการ Nikki Lilly Meets… ซึ่งเธอสัมภาษณ์นักการเมืองและบุคคลที่มีชื่อเสียง เช่น นักกีฬาเทนนิส แอนดี เมอเรย์ และอดีตนายกรัฐมนตรี เธรีซา เมย์

**อ้างอิง**
หมวดหมู่:ชาวอังกฤษเชื้อสายกรีก
หมวดหมู่:ยูทูบเบอร์ชาวอังกฤษ
หมวดหมู่:ละครหญิงรักหญิง

หมวดหมู่:ละครโทรทัศน์แบ่งตามเนื้อหา
หมวดหมู่:รายการโทรทัศน์ที่เกี่ยวข้องกับกลุ่มบุคคลที่มีความหลากหลายทางเพศ
พระพุทธรูปแห่งเบเรนีกี

พระพุทธรูปแห่งเบเนรีกี (Berenike Buddha) คือชิ้นส่วนของพระพุทธรูปที่ค้นพบจากการขุดค้นทางโบราณคดีในเมืองเบเรนีกี ซึ่งเป็นเมืองท่าโบราณริมชายฝั่งทะเลแดง ปัจจุบันขึ้นกับประเทศอียิปต์ โดยคณะขุดค้นจากสหรัฐและโปแลนด์ได้ค้นพบชิ้นส่วนพระพุทธรูปดังกล่าวในเดือนมกราคม ค.ศ. 2018 และเดือนมกราคม ค.ศ. 2022 บริเวณลานด้านหน้าวิหารที่อุทิศแก่เทพีไอซิส ซึ่งสร้างในยุคโรมันตอนต้น ถือเป็นการค้นพบพระพุทธรูปยุคแรกที่สร้างนอกเขตประเทศอัฟกานิสถาน และยังแสดงให้เห็นถึงความสัมพันธ์ระหว่างอารยธรรมอินเดียกับโรมันช่วงต้นคริสต์ศักราช
จากลักษณะของพระพุทธรูป สันนิษฐานว่าน่าจะถูกสร้างขึ้นในเมืองอะเล็กซานเดรียราวคริสต์ศตวรรษที่ 2 ขณะที่สตีเวน ไซด์บอทัม (Steven Sidebotham) ศาสตราจารย์สาขาประวัติศาสตร์จากมหาวิทยาลัยเดลาแวร์ และเป็นผู้อำนวยการโครงการขุดค้นทางโบราณคดีที่เบเรนีกีระบุว่า พระพุทธรูปมีอายุระหว่าง ค.ศ. 90 ถึง ค.ศ. 140 องค์พระถูกแกะสลักด้วยหินอ่อนจากแหล่งหินทางตอนใต้ของอิสตันบูล และอาจเป็นไปได้ว่าถูกแกะสลักขึ้นโดยคนพื้นเมืองเบเรนีกีเอง รอบพระเศียรมีการเปล่งรัศมีคล้ายประกายแสงอาทิตย์ องค์พระมีความสูง 71 เซนติเมตร และบริเวณพระบาทมีฐานดอกบัวรองรับอยู่ อย่างไรก็ตามชิ้นส่วนของพระพุทธรูป (ส่วนลำตัวและพระเศียร) ที่พบเมื่อ ค.ศ. 2019 พบว่าบางส่วนทำจากยิปซัมที่พบในเบเรนีกี
นอกจากการขุดค้นพบพระพุทธรูปแล้ว คณะโบราณคดียังค้นพบหลักฐานที่มีความสัมพันธ์กับอารยธรรมอินเดียโบราณ ได้แก่ คำจารึกภาษาสันสกฤตซึ่งลงวันที่ตรงกับรัชสมัยของจักรพรรดิฟิลิปชาวอาหรับ (ช่วง ค.ศ. 244 ถึง 249) และมีการค้นพบเหรียญของสาตวาหนะจากคริสต์ศตวรรษที่ 2

**ดูเพิ่ม**
 พุทธศิลป์- เทอราพิวเท- ศาสนาพุทธและโลกโรมัน

**อ้างอิง**
หมวดหมู่:พระพุทธรูป
หมวดหมู่:ศาสนาในประเทศอียิปต์
หมวดหมู่:ศาสนาพุทธในทวีปแอฟริกา